ཤེས་བྱ་ཡོན་ཏན་གྱི་ཐོག་ལ་བོད་ནང་རྒྱ་མིས་ཡར་རྒྱས་གཏོང་གི་ཡིན་ཟེར་གྱི་ཡོད་པ་རེད།དེའི་ཐོག་ལ་ང་ཚོས་ཁ་གཏད་གཅོག་ཐུབ་རུང་མ་ཐུབ་རུང་རིག་པ་བསྒྲིམས་ཏེ་ཁ་གཏད་གཅོག་དགོས་པ་ཞིག་ཆགས་བསྡད་ཡོད།ཡང་གཉིས་ནས་རྩ་བའི་མི་འཚར་ལོངས་བྱས་ཡོང་མཁན་འདི་ཚོ་དངོས་གནས་རང་མི་སྤུས་དག་པོ་ཞིག་དང༌།ཡག་པོ་ཞིག་ཡོང་ཐབས་ལ་ང་ཚོས་རིག་པ་བསྒྲིམས་ནས་བསམ་བློ་ཞིག་མ་བཏང་ན།ཕྱོགས་གཅིག་ནས་ང་ཚོས་ཤེས་བྱ་ཡོན་ཏན་འཐུས་ཤོར་འགྲོ་གི་ཡོད་པ་རེད།ཤེས་བྱ་ཡོན་ཏན་འཐུས་ཤོར་བའི་རྐྱེན་གྱིས་མ་འཇོན་པའི་ཐོག་ནས་ང་ཚོར་གྱོང་གུན་མང་པོ་ཞིག་ལྷགས་ཀྱི་ཡོད་པ་རེད།ཕྱོགས་གཞན་དག་ནས་མི་བཟང་པོ་དང་ཡ་རབས་བཟོ་རྒྱུའི་ཐོག་ནས་ཀྱང་ང་ཚོས་འཐུས་ཤོར་ཕྱིན་པ་ཡིན་ན།མ་འོངས་པར་ཤེས་བྱ་ཡོན་ཏན་དང༌།འཇོན་ཐང་ཡོད་པ་གང་ཞིག་ལ་གྲ་མ་འགྲིགས་ལུང་པ་གང་བཟོ་མཁན་ཞིག་བྱུང་བ་ཡིན་ན་དེ་ང་ཚོའི་དགོས་མཁོ་དང་མ་འཚམས་པ་རེད།ཡག་པོ་ཡོང་གི་མ་རེད།དེ་འདྲ་ཡིན་སྟབས་ང་ཚོས་ཏན་ཏན་བྱེད་དགོས་ཀྱི་འདུགང་ཚོས་ཡག་པོ་ཞིག་བྱེད་ཐུབ་ན་མི་ཚོས་མ་ཐུབ་པ་ཞིག་ང་ཚོས་བསྒྲུབ་ཐུབ་པའི་གོ་སྐབས་ཡོད་པ་རེད་ལ།ཡོང་སྲིད་པ་ཞིག་རེད།